**3.5**

**Skeda ta’ informazzjoni supplimentari dwar**   
**għajnuna għal waqfien temporanju ta’ attivitajiet tas-sajd**

*Din il-formola trid tintuża mill-Istati Membri għan-notifika ta’ kull għajnuna mill-Istat għall-waqfien temporanju mill-attivitajiet tas-sajd, kif deskritt fit-Taqsima 3.5 tal-Kapitolu 3 tal-Parti II tal-Linji Gwida għall-għajnuna mill-Istat fis-settur tas-sajd u tal-akkwakultura[[1]](#footnote-1) (“il-Linji Gwida”).*

1. Ikkonferma li l-miżura tippreskrivi li l-bastimenti tas-sajd tal-Unjoni li fir-rigward tagħhom tingħata l-għajnuna ma jiġux trasferiti jew jingħataw bandiera ġdida barra mill-Unjoni għal mill-inqas ħames snin mill-ħlas finali tal-għajnuna.

iva  le

* 1. Jekk it-tweġiba hija “iva”, identifika d-dispożizzjoni/d-dispożizzjonijiet rilevanti fil-bażi ġuridika.

………………………………………………………………………………………………….

1. Identifika l-każ li għalih tingħata l-għajnuna għall-waqfien temporanju tal-attivitajiet tas-sajd:

(a) il-miżuri ta’ konservazzjoni, kif imsemmija fil-punti (a), (b), (c), (i) u (j) tal-Artikolu 7(1) tar-Regolament (UE) Nru 1380/2013[[2]](#footnote-2) jew, fejn applikabbli għall-Unjoni, miżuri ta’ konservazzjoni ekwivalenti adottati mill-organizzazzjonijiet reġjonali tal-ġestjoni tas-sajd, dment li jkun meħtieġ tnaqqis tal-isforz tas-sajd, fuq il-bażi tal-parir xjentifiku, biex jintlaħqu l-objettivi tal-PKS, kif stabbilit fl-Artikolu 2(2) u fil-punt (a) tal-Artikolu 2(5) tar-Regolament (UE) Nru 1380/2013

(b) miżuri tal-Kummissjoni f’każ ta’ theddida serja għar-riżorsi bijoloġiċi tal-baħar kif imsemmi fl-Artikolu 12 tar-Regolament (UE) Nru 1380/2013

(c) miżuri ta’ emerġenza tal-Istati Membri skont l-Artikolu 13 tar-Regolament (UE) Nru 1380/2013

(d) l-interruzzjoni tal-applikazzjoni ta’ ftehim ta’ sħubija dwar is-sajd sostenibbli jew protokoll tiegħu minħabba forza maġġuri

(e) inċidenti ambjentali jew kriżijiet tas-saħħa, kif rikonoxxuti formalment mill-awtoritajiet kompetenti tal-Istat Membru rilevanti.

* 1. Ipprovdi deskrizzjoni dettaljata tal-miżuri, l-inċidenti jew il-kriżijiet inkwistjoni u, jekk applikabbli, identifika d-dispożizzjoni/d-dispożizzjonijiet rilevanti fil-bażi ġuridika li tirrikonoxxi formalment dawk l-avvenimenti.

………………………………………………………………………………………………….

*Jekk il-miżura tikkonċerna s-sajd fl-ilmijiet interni, din il-kwistjoni ma tapplikax, ara minflok il-mistoqsija 5.2.*

1. Ikkonferma li l-miżura tippreskrivi li l-għajnuna tista’ tingħata biss meta l-attivitajiet tas-sajd tal-bastiment jew tas-sajd ikkonċernat ikunu mwaqqfa għal mill-inqas 30 jum f’sena kalendarja partikolari.

iva  le

* 1. Jekk it-tweġiba hija “iva”, identifika d-dispożizzjoni/d-dispożizzjonijiet rilevanti fil-bażi ġuridika.

………………………………………………………………………………………………….

1. Ikkonferma l-benefiċjarji tal-għajnuna:

(a) is-sidien jew l-operaturi ta’ bastimenti tas-sajd tal-Unjoni li jkunu rreġistrati bħala attivi u li jkunu wettqu attivitajiet tas-sajd għal mill-inqas 120 jum matul l-aħħar sentejn kalendarji ta’ qabel is-sena ta’ preżentazzjoni tal-applikazzjoni għall-għajnuna

(b) fir-rigward tas-sajd fl-ilmijiet interni: is-sidien jew l-operaturi ta’ bastimenti tas-sajd tal-Unjoni li jkunu rreġistrati bħala attivi u li jkunu wettqu attivitajiet tas-sajd għal mill-inqas 120 jum matul l-aħħar sentejn kalendarji ta’ qabel is-sena ta’ preżentazzjoni tal-applikazzjoni għall-għajnuna

(c) is-sajjieda li jkunu ħadmu abbord bastiment tas-sajd tal-Unjoni kkonċernat mill-waqfien temporanju għal mill-inqas 120 jum matul l-aħħar sentejn kalendarji ta’ qabel is-sena tal-preżentazzjoni tal-applikazzjoni għall-għajnuna

(d) is-sajjieda tal-miexi li jkunu wettqu attivitajiet tas-sajd għal mill-inqas 120 jum matul l-aħħar sentejn kalendarji ta’ qabel is-sena tal-preżentazzjoni tal-applikazzjoni għall-għajnuna

* 1. Identifika d-dispożizzjoni/d-dispożizzjonijiet tal-bażi ġuridika li jirriflettu l-għażla tiegħek.

………………………………………………………………………………………………….

* 1. Meta l-attività tas-sajd inkwistjoni tkun ta’ natura li ma tistax titwettaq matul is-sena kalendarja kollha, ir-rekwiżit minimu tal-attività tas-sajd, kif stabbilit fil-punt (295) tal-Linji Gwida, jista’ jitnaqqas sakemm il-proporzjon bejn l-għadd ta’ jiem ta’ attività u l-għadd ta’ jiem ta’ sajd ikun l-istess bħall-proporzjon bejn l-għadd ta’ jiem ta’ attività u l-għadd ta’ jiem kalendarji kull sena għall-benefiċjarji li jistadu matul is-sena.
     + 1. F’każ bħal dan, iddeskrivi fid-dettall in-natura tal-attività tas-sajd ikkonċernata mill-miżura, spjega kif ir-rekwiżit minimu tal-attività tas-sajd ġie kkalkulat u identifika d-dispożizzjoni/d-dispożizzjonijiet rilevanti fil-bażi ġuridika.

………………………………………………………………………………………………….

* 1. Meta l-miżura tikkonċerna bastimenti tas-sajd fl-ilmijiet interni u bastimenti tas-sajd jew sajjieda li jkunu attivi fil-qabda ta’ diversi speċijiet li għalihom huwa permess għadd differenti ta’ jiem li jistgħu jintużaw għas-sajd fl-ilmijiet interni, l-għadd ta’ jiem ta’ sajd biex jiġi kkalkulat il-proporzjon, kif stabbilit fil-punt (296) tal-Linji Gwida, huwa l-medja tal-għadd ta’ jiem li jistgħu jintużaw għas-sajd permessi għall-qabdiet ta’ dak il-bastiment. Innota li, madankollu, l-għadd minimu ta’ jiem ta’ attivitajiet tas-sajd li jirriżulta minn tali aġġustament fl-ebda każ ma għandu jkun inqas minn 40 jum jew aktar minn 120 jum.
     1. F’każ bħal dan, iddeskrivi fid-dettall il-qafas legali u/jew amministrattiv applikabbli għas-sajd fl-ilmijiet interni kkonċernat, spjega kif ġie kkalkulat ir-rekwiżit minimu tal-attività tas-sajd u identifika d-dispożizzjoni/d-dispożizzjonijiet rilevanti fil-bażi ġuridika.

………………………………………………………………………………………………….

1. Meta l-miżura tikkonċerna s-sajd fl-ilmijiet interni, ittratta dan li ġej:
   1. Ikkonferma li l-għajnuna skont il-miżura tista’ tingħata biss lil impriżi benefiċjarji li joperaw esklużivament f’ilmijiet interni.

iva  le

* + 1. Jekk it-tweġiba hija “iva”, identifika d-dispożizzjoni/d-dispożizzjonijiet rilevanti fil-bażi ġuridika.

………………………………………………………………………………………………….

* 1. Identifika l-għan tal-miżura:

(a) miżuri ta’ konservazzjoni appoġġati minn evidenza xjentifika

(b) inċidenti ambjentali jew kriżijiet tas-saħħa, kif rikonoxxuti formalment mill-awtoritajiet kompetenti tal-Istat Membru rilevanti

* + 1. F’każ ta’ miżuri ta’ konservazzjoni, ipprovdi sommarju tal-miżura ta’ sostenn tal-evidenza xjentifika.

………………………………………………………………………………………………….

* + 1. F’każ ta’ inċidenti jew kriżijiet, ipprovdi deskrizzjoni dettaljata tal-inċidenti jew il-kriżijiet inkwistjoni u identifika d-dispożizzjoni/d-dispożizzjonijiet rilevanti fil-bażi ġuridika li tirrikonoxxi formalment dawk l-avvenimenti.

………………………………………………………………………………………………….

1. Ikkonferma li l-għajnuna tista’ tingħata għal żmien massimu ta’ 12-il xahar għal kull bastiment jew għal kull sajjied matul il-perjodu ta’ programmazzjoni tal-Fond Ewropew Marittimu, is-Sajd u l-Akkwakultura, irrispettivament mis-sors tal-finanzjament, kemm jekk iffinanzjati fil-livell nazzjonali kif ukoll jekk kofinanzjati skont l-Artikolu 21 tar-Regolament (UE) 2021/1139[[3]](#footnote-3).

iva  le

* 1. Jekk it-tweġiba hija “iva”, identifika d-dispożizzjoni/d-dispożizzjonijiet rilevanti fil-bażi ġuridika.

………………………………………………………………………………………………….

* 1. Ikkonferma li l-Istati Membri notifikanti jikkonformaw mal-obbligu ta’ rapportar stabbilit fil-punt (346) tal-Linji Gwida.

iva  le

1. Ikkonferma li l-miżura tippreskrivi li l-attivitajiet tas-sajd kollha li jwettqu l-bastiment tas-sajd jew is-sajjieda kkonċernati jridu jiġu sospiżi b’mod effettiv matul il-perjodu kkonċernat mill-waqfien temporanju tal-attivitajiet tas-sajd.

iva  le

* 1. Jekk it-tweġiba hija “iva”, identifika d-dispożizzjoni/d-dispożizzjonijiet rilevanti fil-bażi ġuridika.

………………………………………………………………………………………………….

1. Iddeskrivi fid-dettall il-mekkaniżmi ta’ kontroll u infurzar li hemm fis-seħħ biex jiggarantixxu l-konformità mal-kundizzjonijiet konnessi mal-waqfien temporanju, inkluż biex jiżguraw li l-bastiment jew is-sajjied ikkonċernat ikun waqqaf kull attività tas-sajd matul il-perjodu kkonċernat mill-miżura.

………………………………………………………………………………………………….

1. Ikkonferma l-kostijiet eliġibbli:

(a) telf ta’ introjtu minħabba l-waqfien temporanju tal-attivitajiet tas-sajd

(b) kostijiet oħra relatati mal-manutenzjoni, iż-żamma u l-preservazzjoni ta’ assi mhux utilizzati matul il-waqfien temporanju tal-attivitajiet tas-sajd

(c) it-tnejn, jiġifieri, il-kostijiet eliġibbli jinkludu (a) u (b)

* 1. Identifika d-dispożizzjoni/d-dispożizzjonijiet tal-bażi ġuridika li jirriflettu l-għażla tiegħek.

………………………………………………………………………………………………….

* 1. Ikkonferma li l-kostijiet eliġibbli jridu jiġu kkalkolati fil-livell tal-benefiċjarju individwali.

iva  le

* + 1. Jekk it-tweġiba hija “iva”, identifika d-dispożizzjoni/d-dispożizzjonijiet rilevanti fil-bażi ġuridika.

………………………………………………………………………………………………….

* 1. Ikkonferma li t-telf ta’ introjtu jrid jiġi kkalkulat skont il-punt (304) tal-Linji Gwida, jiġifieri billi jitnaqqas: (a) ir-riżultat tal-multiplikazzjoni tal-kwantità tal-prodotti tas-sajd prodotti fis-sena tal-waqfien temporanju tal-attivitajiet tas-sajd, bil-prezz medju tal-bejgħ miksub matul dik is-sena, minn (b) ir-riżultat tal-multiplikazzjoni tal-kwantità annwali medja tal-prodotti tas-sajd prodotti fil-perjodu ta’ tliet snin ta’ qabel il-waqfien temporanju tal-attivitajiet tas-sajd, jew medja ta’ tliet snin ibbażata fuq il-perjodu ta’ ħames snin ta’ qabel il-waqfien temporanju tal-attivitajiet tas-sajd, minbarra l-ogħla entrata u dik l-aktar baxxa, bil-prezz medju tal-bejgħ miksub.

iva  le

* + 1. Jekk it-tweġiba hija “iva”, identifika d-dispożizzjoni/d-dispożizzjonijiet rilevanti fil-bażi ġuridika.

………………………………………………………………………………………………….

* 1. Ikkonferma li l-kostijiet relatati mal-manutenzjoni, maż-żamma u mal-preservazzjoni tal-assi mhux utilizzati matul il-waqfien temporanju tal-attivitajiet tas-sajd iridu jiġu kkalkolati fuq il-bażi ta’ medja tal-kostijiet imġarrba matul il-perjodu ta’ tliet snin ta’ qabel il-waqfien temporanju tal-attivitajiet tas-sajd, jew fuq medja ta’ tliet snin matul il-perjodu ta’ ħames snin ta’ qabel il-waqfien temporanju tal-attivitajiet tas-sajd, bl-esklużjoni tal-ogħla u tal-anqas entrata.

iva  le

* + 1. Jekk it-tweġiba hija “iva”, identifika d-dispożizzjoni/d-dispożizzjonijiet rilevanti fil-bażi ġuridika.

………………………………………………………………………………………………….

* 1. Spjega jekk il-kostijiet eliġibbli jistgħux jinkludu kostijiet oħra mġarrba mill-impriża benefiċjarja minħabba l-waqfien temporanju tal-attivitajiet tas-sajd.

iva  le

* + 1. Jekk it-tweġiba hija “iva”, identifika l-kostijiet rilevanti.

………………………………………………………………………………………………….

* + 1. Jekk it-tweġiba hija “iva”, identifika d-dispożizzjoni/d-dispożizzjonijiet rilevanti fil-bażi ġuridika.

………………………………………………………………………………………………….

* 1. Ikkonferma li l-kostijiet eliġibbli jridu jitnaqqsu b’kull kost mhux imġarrab minħabba l-waqfien permanenti tal-attivitajiet tas-sajd, li inkella kien jiġġarrab mill-impriża benefiċjarja.
     1. Jekk it-tweġiba hija “iva”, identifika l-kostijiet rilevanti.

………………………………………………………………………………………………….

* + 1. Jekk it-tweġiba hija “iva”, identifika d-dispożizzjoni/d-dispożizzjonijiet rilevanti fil-bażi ġuridika.

………………………………………………………………………………………………….

* 1. Ikkonferma li l-miżura tippreskrivi li meta bastiment jintuża matul il-waqfien temporanju għal attivitajiet għajr is-sajd kummerċjali, kull introjtu jrid jiġi ddikjarat u mnaqqas mill-għajnuna mogħtija f’din it-Taqsima, u ma trid tingħata l-ebda għajnuna għal spejjeż oħra relatati mal-manutenzjoni, maż-żamma u mal-preservazzjoni ta’ assi mhux utilizzati matul il-waqfien temporanju tal-attivitajiet tas-sajd.

iva  le

* + 1. Jekk it-tweġiba hija “iva”, identifika d-dispożizzjoni/d-dispożizzjonijiet rilevanti fil-bażi ġuridika.

………………………………………………………………………………………………….

1. Innota li l-Kummissjoni tista’ taċċetta metodi oħra ta’ kalkolu dment li tkun sodisfatta li dawn ikunu bbażati fuq kriterji oġġettivi u ma jirriżultawx f’kumpens żejjed ta’ kwalunkwe impriża benefiċjarju.

Meta l-Istat Membru notifikanti biħsiebu jipproponi metodu ta’ kalkolu ieħor, ipprovdi r-raġunijiet għaliex il-metodu stabbilit fil-Linji Gwida mhuwiex xieraq f’dan il-każ u spjega kif il-metodu l-ieħor ta’ kalkolu jindirizza aħjar il-ħtiġijiet identifikati.

………………………………………………………………………………..

*Ippreżenta bħala anness għan-notifika l-metodoloġija l-oħra proposta, flimkien ma’ dimostrazzjoni li hija bbażata fuq kriterji oġġettivi u ma tirriżultax f’kumpens żejjed ta’ xi benefiċjarju.*

…………………………………………………………………………………………………

1. Ikkonferma jekk il-miżura tipprovdi li, meta SME tkun ġiet stabbilita inqas minn tliet snin mid-data tal-waqfien temporanju tal-attivitajiet tas-sajd, ir-referenza għall-perjodi ta’ tliet snin jew ta’ ħames snin fil-punti (304)(b) u (305) tal-Linji Gwida (il-mistoqsijiet 9.3 u 9.4 ta’ hawn fuq) trid tinftiehem bħala li tirreferi għall-kwantità prodotta u mibjugħa, jew għall-kosti mġarrba, minn impriża medja tal-istess daqs bħall-applikant, jiġifieri mikrointrapriża, intrapriża żgħira jew intrapriża medja, rispettivament, fis-settur nazzjonali jew reġjonali affettwat mill-waqfien temporanju tal-attivitajiet tas-sajd.

iva  le

* 1. Jekk it-tweġiba hija “iva”, identifika d-dispożizzjoni/d-dispożizzjonijiet rilevanti fil-bażi ġuridika.

………………………………………………………………………………………………….

1. Ikkonferma li l-miżura tippreskrivi li l-għajnuna u kull pagament ieħor, inklużi pagamenti minn poloz tal-assikurazzjoni, riċevuti għall-fini ta’ waqfien temporanju tal-attivitajiet tas-sajd iridu jkunu limitati għal 100 % tal-kostijiet eliġibbli

iva  le

* 1. Ipprovdi l-intensità/intensitajiet massima/(i) tal-għajnuna applikabbli skont il-miżura.

………………………………………………………………………………………………….

* 1. Identifika d-dispożizzjoni/d-dispożizzjonijiet tal-bażi ġuridika li tistabbilixxi/jistabbilixxu l-limitu ta’ 100 % u l-intensità/intensitajiet massima/(i) tal-għajnuna skont il-miżura.

………………………………………………………………………………………………….

**INFORMAZZJONI OĦRA**

1. Indika kull informazzjoni oħra meqjusa rilevanti għall-valutazzjoni tal-miżura kkonċernata f’din it-Taqsima tal-Linji Gwida.

………………………………………………………………………………………………….

1. ĠU C 107, 23.03.2023, p 1 [↑](#footnote-ref-1)
2. Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22). [↑](#footnote-ref-2)
3. Ir-Regolament (UE) 2021/1139 tal-Parlament Ewropew u tal-Kunsill tas-7 ta’ Lulju 2021 li jistabbilixxi l-Fond Ewropew ghall-Affarijiet Marittimi, is-Sajd u l-Akkwakultura u li jemenda r-Regolament (UE) 2017/1004 (ĠU L 247, 13.7.2021, p. 1). [↑](#footnote-ref-3)